Vidomir Shalipuri

Vidomir Shalipuri (i vrarë në Prill te vitit 1999) ishte një polic serb, terrorist dhe kriminel lufte i njohur për kryerjen e mizorive kundër shqiptarëve të Pejës gjatë Luftës ne Kosovë. Së bashku me grupin ushtarak "Munja", të udhëhequr nga Nebojsa Miniq, i njohur si "Mrtvi", ata ishin përgjegjës për shumë masakra në Kosovën Perëndimore. Shalipuri u ekzekutua nga luftëtari shqiptar i lirisë Avni Elezaj.

Vrasja e "Shalipurit" për Pejën ishte si Liria e Kosovës. Sigurisht, kur shënohen data historike në vendin tonë, të cilat rrjedhin nga një e kaluar e dhimbshme, festimi rritet në kuptim kur dimë se sa dhe si kemi vuajtur si popull, kështu që kemi zgjedhur një rast famëkeq për t'ju sjellë, i cili flet për policin serb, kriminelin Vidomir Shalipuri dhe fundin e tij me ekzekutimin e tij nga Avni Elezaj.
“Shalipuri” ishte një polic serb, prania e të cilit rriti vuajtjet në qytetin e Pejës, dhe i cili ishte pjesë e grupit ushtarak të pushtuesit serb “Munja”, të udhëhequr nga Nebojsa Miniq, i njohur si “Mrtvi”, një grup që mbahet përgjegjës për vrasjet dhe masakrat në Kosovën Perëndimore, pjesë e të cilit ishte edhe “Shalipuri”, i cili ishte autor i shumë rrahjeve, grabitjeve, përdhunimeve dhe madje edhe rrëmbimeve dhe vrasjeve të shqiptarëve.
Sipas rrëfimeve të tregtarëve të Lagjes së Gjatë në Pejë, sa herë që ky kriminel kalonte nëpër rrugën e tyre, asnjë dyqanxhi nuk shpëtonte pa u bërë cak i dhunës së tij, dhe madje sa herë që grupet kriminale serbe fillonin një masakër, grupet “Munja” dhe “Shalipuri” do të udhëhiqnin ekzekutimet.

Por, grupi i djemve të Ushtrisë Çlirimtare të Kosovës nuk qëndruan duarkryq, ata nuk pritën që të mbaronte lufta për të larguar një “shtypje” nga qyteti ynë, me ç’rast në vitin 1999 ata u hakmorën ndaj “Munja” dhe “Shalipuri”.

Sipas rrëfimeve të qytetarëve nga fshatrat Novosellë dhe Jabllanicë në Pejë, ishte Avni Elezaj ai që në prill të vitit 1999 do të vriste policin kriminel serb, Vidomir Shalipuri, ndërsa shumë anëtarë të “Munjës” u vranë nga djemtë dhe vajzat më të mira të UÇK-së. Sipas rrëfimeve, jehona e lajmit të vrasjes së shkaktarit të vuajtjeve të qytetarëve të Pejës ishte pothuajse si lajmi i lirisë së Kosovës.

Burimet

https://www.hrw.org/legacy/campaigns/kosovo98/photo/pics899/kos899f.htm

https://kosovarja-ks.com/revista/2022/Kosovarja_01.pdf

https://www.scribd.com/document/617529539/Fetnete-Ramosaj-Pa-Apologji-Hil701